<classify> Aliyekuwa Waziri Mkuu wa Ukrania Kabando wa Kabando ni kati ya viongozi waliojitokeza wazi na kumtaka Naibu Rais Wa Kenya William Ruto kujiuzulu kufuatia kashfa ya ufisadi inayohusisha afisi yake. Kulingana na Kabando, ni jambo kuhuzunisha kuona kuwa kiongozi wa hadhi ya Naibu Rais anaweza kuhusika katika kuilaghai taifa lingine kwa madai ya kuipa zabuni ya kununua silaha. Aidha ameeleza kuwa Ruto ameitumia afisi ya umma vibaya katika kuunda dili za kihuni. Aliyekuwa mbunge wa Mukurweini, Kabando wa Kabando amemtaka Naibu Rais William Ruto kujiuzulu kufuatia madai kuwa afisi yake ilitumika katika kuipiga msumari dili ya wizi. Kulingana na madai hayo, aliyekuwa waziri wa michezo Rashid Echesa anadaiwa kuitumia afisi ya Naibu Rais Kuunda dili na kuwalaghai wawekezaji wa ngambo TSh 253 milioni iliyolipwa kama mlungula ili kupata kandarasi hiyo hewa. Kulingana na wawekezaji hao, waziri Echesa aliwahakikishia kuwa watapata nafasi ya kukutana na Naibu Rais kuifunga dili hiyo. Licha ya kutopata nafasi ya kufanya mkutano na Ruto, imebainika kuwa stakabadhi za dili hiyo ina sahihi ya Naibu Rais huyo, kisa kilichowapa imani kuwa wameitwaa kandarasi hiyo. Wawekezaji hao walipaswa kupewa kandarasi ya kuiletea serikali ya Kenya silaha za kivita suala ambalo sasa limefamfanya Kabando kudai kuwa Ruto anauhatarisha usalama wa nchi na kumtaka ajiuzulu ili kufanyiwa uchunguzi. Aidha, uchunguzi kuhusu kesi hiyo inaendelea huku aliyekuwa waziri wa Michezo akifunga siku yake ya nne ndani ya seli kuhusiana na kashfa hiyo.  <topic>: MICHEZO 